พึ่งสังเกตุเวลากลืนรู้สึกเหมือนมันลงข้างซ้ายข้างเดียวอ่ะครับปกติหรือเปล่าครับ
สวัสดีค่ะ หากสามารถกลืนอาหารและน้ำได้คล่อง โดยไม่มีการกลืนติด กลืนลำบาก กลืนแล้วเจ็บ กลืนแล้วมีสำลักหรือมีอาการขย้อนออกทุกครั้งเวลากลืน รวมถึงไม่มีอาการอื่นๆ เช่น เจ็บในลำคอ เบื่ออาหาร มีน้ำหนักลด ต่อมน้ำเหลืองบริเวณคอโต เป็นต้น อาการที่ลงสู่คอหอยได้ ไม่ว่าจะค่อนไปทางด้านซ้ายหรือขวา ก็ถือว่าปกติดีค่ะ ทั้งนี้การจะเอียงไปทางซ้ายหรือขวาขึ้นอยู่กับการทำงานของกล้ามเนื้อลิ้นและบริเวณคอหอยค่ะกระบวนการกลืนอาหารนั้น แบ่งออกเป็น 3 ระยะ ได้แก่1. ระยะช่องปาก (Oral phase) มี 2 ระยะย่อย คือ- ระยะเตรียมอาหาร จะอาศัยฟัน ลิ้น และกล้ามเนื้อบริเวณใบหน้า และขากรรไกรที่ใช้ในการบดเคี้ยว รวมถึงน้ำลายที่จะมาช่วยคลุ้กเคล้าให้อาหารอ่อนนิ่มลง- ระยะส่งอาหารเข้าสู่คอหอย อาหารที่เตรียมแล้วจะวางอยู่ระหว่างลิ้นและเพดานปาก เมื่อลิ้นกระดกขึ้นจะกวาดอาหารจากเพดานปากด้านหน้าไปยังเพดานปากด้านหลัง ช่วยส่งอาหารเข้าสู่คอหอย ในจังหวะเดียวกันเพดานอ่อนจะยกขึ้นเพื่อปิดช่องจมูกด้านบน ระยะนี้อาจมีการสะสมของอาหารจากระยะเตรียมอาหารหลายครั้ง ในคนปกติอาจจะนานถึง 10 วินาทีก่อนจะส่งอาหารเข้าสู่คอหอย2. ระยะคอหอย (pharyngeal phase) เพดานอ่อนจะยกตัวขึ้นไปดันกับผนังด้านข้างและด้านหลัง ของคอหอยเพื่อปิดช่องจมูกด้านบน เมื่อลิ้นกวาดอาหารจาก ช่องปากด้านหน้ามาด้านหลัง ในขณะกลืน จะมีการหยุดหายใจ ซึ่งกินเวลาประมาณ 0.3-1 วินาที ขึ้นกับปริมาณอาหารที่จะกลืน นอกจากนี้ยังมีกลไกที่ป้องกันไม่ให้อาหารลงสู่ทางเดินหายใจ ที่อาศัยกล้ามเนื้อของกล่องเสียงและบริเวณคอหอย3. ระยะหลอดอาหาร (esophageal phase) เป็นระยะที่อาหารผ่านเข้าสู่หลอดอาหารโดยการ บีบไล่เป็นระยะ ๆ เมื่อถึงกระเพาะอาหาร น้ำหนักของอาหารจะกระตุ้นให้หูรูดคลายตัว แล้วเปิดรับอาหารต่อไป